










Проект!
Наредба
за изменение и допълнение на Наредба № Н-12 от 17.07.2014 г. за условията и реда за предоставяне на финансова или материална помощ и за предоставяне на помещения във военните клубове или в сгради в управление на Министерството на отбраната или структурите на пряко подчинение на министъра на отбраната

 (обн., ДВ, бр. 61 от 2014 г.; изм. и доп., бр. 9, бр. 40 и бр. 97 от 2015 г.; доп., бр. 50 от 2016 г.; изм. и доп., бр. 8 от 2018 г. и бр. 4 от 2023 г.)
§ 1. В чл. 6а, ал. 1, изречение второ се изменя така: „Искането се подава по посочения в чл. 8 образец и към него се прилагат документите по чл. 10.“ 
§ 2. В чл. 10, ал. 1 се създава нова точка 4:
„4. удостоверение по чл. 87, ал. 6 от Данъчно-осигурителния процесуален кодекс (ДОПК) за липсата на непогасени публични задължения, издадено от съответната дирекция общински приходи не по-късно от един месец преди датата на внасяне на искането;“

§ 3. В чл. 12, ал. 2 се правят следните изменения и допълнения

1. Точка 2 се изменя така:

„2. на лице по чл. 2, което не е отчело разходването на предоставената по тази глава финансова помощ, по отношение на дейностите, които са осъществени до момента на подаване на искането и срокът за отчитането им е изтекъл;“

2. Създава се точка 6:
„6. на лице по чл. 2, което има непогасени публични задължения към държавата и общините.“
§ 4. В чл. 29, ал. 2 се изменя така:
„(2) Общата балансова стойност на предоставените вещи на едно лице по чл. 2 не може да надвишава сумата от 10 000 лв. общо за една календарна година.“
§ 5. В чл. 30, ал. 2 накрая точката се заменя със запетая и след нея се добавя: „както и за всякакви дейности, които не съответстват на целта, за която е предоставено помещението.“

§ 6. В чл. 33, ал. 3 се създава нова точка 4:
„4. удостоверение по чл. 87, ал. 6 от ДОПК за липсата на непогасени публични задължения, издадено от съответната дирекция общински приходи не по-късно от един месец преди датата на внасяне на искането;“
§ 7. В чл. 35 се правят следните изменения и допълнения:

1. Основният текст става ал. 1;

2. Създават се ал. 2 и 3:
„(2) Лицата по чл. 2, отправили искане за предоставяне на помещение в управление на Министерство на отбраната, извършват предварителен оглед на исканото помещение.

(3) За извършения оглед по ал. 2 се съставя двустранен протокол. Отказът от извършване на оглед от страна на лицето по чл. 2 се извършва писмено. При неизвършване на оглед по вина на лицето по чл.2, се приема, че то е съгласно с фактическото състояние на помещението за предоставянето на което е отправило искане.“

§ 8. В чл. 38, ал. 5, след думата „лице“ се добавя „или оправомощено от него лице,“.
ПРЕХОДНИ И ЗАКЛЮЧИТЕЛНИ РАЗПОРЕДБИ

§ 9. Започналите и недовършени до влизането в сила на тази наредба производства се довършват по досегашните условия и ред.
§ 10. Наредбата влиза в сила от деня на обранордването й в „Държавен вестник“.

